Фудбалски клуб Небески Анђели је основан у августу 2010. године и регистрован је као група грађана. Сви играчи, потпредседник, секретар, економ, лекар и помоћни тренер су припадници 4. бригаде копнене војске Србије. Тим је настао у знак сећања на 11 припадника 78. моторизоване бригаде који су погинули у НАТО бомбардовању 1999. године. Своје утакмице играју на теренима Војне базе Југ, код Бујановца. Јединици цивил у првој сезони такмичења био је тренер Бранимир Стошић, професор физичког васпитања у Основној школи „Вук Караџић” у Врању. Екипа је такмичење у сезони 2010/11 завршила на 4. месту у Пчињској окружној лиги. Већ у првој сезони такмичења остварили су велики успех победом у финалу Купа Пчињског округа над тада трећелигашем Радником из Сурдулице.